  Майя Бывальцева Ӵуказе, 15-тӥ южтолэзе, Удмуртиын лымшор но шундыпуксён вискысь тӧл секундскын 15–17 метрозь кужмояса пельтоз шуыса чаклало. Улосвылысь Гидрометцентр вылэ чӧлскыса, со сярысь ивортэ Ижкарлэн пресс-службаез. Покчиарняе элькунлэн шоркараз кӧня ке лымыялоз, нуназе -2…-4 градусозь луоз. Тӧло куазь удмуртарняе, 16-тӥ южтолэзе, но возиськоз. Чакланъёсъя зорен суро кот лымы усёз, термометр -2 градусозь возьматоз. Элькунын улӥсьёсты тӧл кужмоян вакытэ чакласькыны но кышкытлыклэсь утиськон куронъёсты быдэсъяны куро. Тегъёс: Ижкар Гидрометцентр Удмуртия куазь  